ม้าลาย เหนือชั้น สอนบอล ลาซิโอ 2-0 จ่อแชมป์กัลโช
ไอ้ม้าลาย ยูเวนตุส ยังคงเหนือชั้นเปิดบ้านต้อนเอาชนะ อินทรีฟ้าขาว ลาซิโอ 2-0 โดยได้ประตูจาก คาร์ลอส เตเบซ และ ลีโอนาร์โด โบนุชชี ช่วยทีมเก็บ 3 แต้มเขยิบเข้าใกล้ตำแหน่งแชมป์กัลโชเซเรียอาแล้ว หลังมีคะแนนนำหน้า โรมา รองจ่าฝูงห่างถึง 15 คะแนน,ศึกฟุตบอลกัลโชเซเรียอา อิตาลี ฤดูกาล 2014/2015 ประจำวันที่ 18 ส.ค. เป็นการแข่งขันในคู่ระหว่าง ม้าลาย ยูเวนตุส จ่าฝูงของตาราง เปิดสนาม ยูเวนตุส สเตเดียม พบกับ อินทรีฟ้าขาว ลาซิโอ ทีมฟอร์มแรงของลีกในเวลานี้,เปิดฉากเกมขึ้นมาเป็นเจ้าถิ่น บุกเข้าใส่ทันที นาทีที่ 17 มาได้ประตูขึ้นนำไปก่อน 1-0 จากจังหวะที่ ปิร์โล วางบอลให้กับ วิดัล โหม่งชงให้กับ เตเบซ หลุดเดี่ยวก่อนยิงด้วยซ้ายเข้าประตูไป,เกมยังเป็นของเจ้าถิ่นสิ้นเชิง นาทีที่ 29 มาได้ประตูนำห่าง 2-0 จากจังหวะที่ ปิร์โล จ่ายให้กับ โบนุชชี บริเวณกลางสนาม ก่อนที่เจ้าตัวจะกระชากแหวกแนวรับลาซิโอ และยิงเข้าไปไม่เหลือซาก,เกมของทีมเยือนหลังโดน 2 ประตูยังไม่กระเตื้องขึ้น หมดเวลาครึ่งแรกไม่มีสกอร์เพิ่ม เป็นเจ้าถิ่น ยูเวนตุส นำห่าง 2-0,เข้าสู่ครึ่งหลังทีมเยือนแก้เกมมาดี ได้บุกใส่จ่าฝูงทันที นาทีที่ 50 อันเดร์สัน ได้ยิงหน้ากรอบเขตโทษ บอลแฉลบกองหลังยูเว่ออกหลังไป,ทีมเยือนได้ลุ้นไข่แตกต่อ นาทีที่ 66 คันเดรวา ได้ปั่นฟรีคิก บอลข้ามกำแพงไปแล้ว แต่บุฟฟ่อนยังเซฟไว้ได้ไม่มีพลาด,บุกไปบุกมา เหมือนเกมรุกของทีมเยือนจะเริ่มหมดมุก เนื่องจากไม่สามารถเข้าไปหาจังหวะทำประตูได้เลย จนกระทั่งนาทีที่ 89 ทีมเยือนมาเสียเปรียบตัวผู้เล่นไปอีก คาตัลดี ไปเสียบข้างหลังของ เตเบซ ขณะสวนกลับ ผู้ตัดสินไม่รีรอควักใบแดงเพียวๆไล่ออกจากสนามไปเลย,หลังจากนั้น เจ้าถิ่น คุมสถานการณ์ได้หมด หมดเวลาการแข่งขัน ยูเวนตุส เปิดบ้านเอาชนะ ลาซิโอ ไปแบบไม่ยากเย็นนัก 2-0 เก็บ 3 แต้มรั้งจ่าฝูงเขยิบเข้าใกล้ตำแหน่งแชมป์สกูเดตโตปีนี้ไปทุกขณะแล้ว,สรุปผลการแข่งขันคู่อื่น,ซามพ์โดเรีย เสมอ เซเซนา 0-0
ไอ้ม้าลาย ยูเวนตุส ยังคงเหนือชั้นเปิดบ้านต้อนเอาชนะ อินทรีฟ้าขาว ลาซิโอ 2-0 โดยได้ประตูจาก คาร์ลอส เตเบซ และ ลีโอนาร์โด โบนุชชี ช่วยทีมเก็บ 3 แต้มเขยิบเข้าใกล้ตำแหน่งแชมป์กัลโชเซเรียอาแล้ว หลังมีคะแนนนำหน้า โรมา 15 คะแนน
กัลโชเซเรียอา,กัลโชเซเรียอา 2015,ยูเวนตุส,ลาซิโอ,ข่าวกีฬา,ผลบอล,ไทยรัฐออนไลน์